ການ​ສ້າງ​ທາງ​ລົດ​ໄຟ​ ລາວ-ຈີນ ຢູ່​ຫຼວງ​ນ້ຳ​ທາ ຊັກ​ຊ້າ ​ຍ້ອນປະ​ຊາ​ຊົນ ຍັງ​ບໍ່​ທັນມອບ​ດິນ​ໃຫ້ 
​ທ່ານ​ຈັນ​ທະ​ຈອນ ກ່າວ​ວ່າ ​ຄວາມ​ຫຍຸ້ງ​ຍາກ ກໍ​ຄື​ ການ​ຊົດ​ເຊີຍ​ຫຼ້າ​ຊ້າ ແລ້ວ​ປະ​ຊາ​ຊົນ ກໍ​ບໍ່​ຍອມມອບ​ດິນ​ໃຫ້ ຍ້ອນ​ວ່າ​ບໍ່​ທັນ​ໄດ້ເງິນ​ຊົດ​ເຊີຍ ເປັນ​ຕົ້ນ​ແມ່ນ​ເຮືອນ.
ການກໍ່ສ້າງທາງລົດໄຟລາວ - ຈີນ ໃນແຂວງຫຼວງນ້ຳທາ ກຳລັງປະເຊີນກັບບັນຫາຊັກຊ້າ ໃນການຈັດຕັ້ງປະຕິບັດ ໂດຍປະຊາຊົນບໍ່ຍອມສົ່ງມອບທີ່ດິນ ເພາະຍັງບໍ່ທັນໄດ້ຮັບຄ່າ ຊົດເຊີຍ ຢ່າງຄົບຖ້ວນ ຊົງຣິດໂພນເງິນ ມີລາຍງານຈາກບາງກອກ ທ່ານຈັນທະຈອນ ແກ້ວລະຄອນ ຫົວໜ້າຄະນະປະສານງານໂຄງການກໍ່ສ້າງທາງ ລົດໄຟ ລາວ-ຈີນ ປະຈຳແຂວງຫຼວງນ້ຳທາ ຖະແຫຼງວ່າ ການກໍ່ສ້າງທາງລົດໄຟແຂວງ ຫຼວງນ້ຳທາໄດ້ສຳເລັດການເຈາະອຸໂມງແລ້ວ1 ແຫ່ງ ສ່ວນການເຈາະອຸໂມງ ອີກ 2 ແຫ່ງ ຄືບໜ້າແລ້ວ 85 ເປີເຊັນ ຫາກແຕ່ການກໍ່ສ້າງ ໃນປັດຈະບັນນີ້ ຍັງປະເຊີນກັບບັນຫາ ຊັກຊ້າ ໃນການຈັດຕັ້ງປະຕິບັດ ໃນພາກຕົວຈິງ ທີ່ເກີດຈາກການທີ່ປະຊາຊົນບໍ່ຍອມ ສົ່ງມອບທີ່ດິນທີ່ຖືກເວນຄືນ ໃຫ້ກັບໂຄງການເນື່ອງຈາກວ່າ ຍັງບໍ່ໄດ້ຮັບຄ່າຊົດເຊີຍ ທີ່ດິນ ແລະສິ່ງປຸກສ້າງຈາກຜູ້ລົງທຶນຢ່າງຄົບຖ້ວນ ຊຶ່ງມີຢູ່ 200 ກວ່າຄອບຄົວ ໃນເຂດ 4 ບ້ານທີ່ຍັງບໍ່ໄດ້ຮັບຄ່າຊົດເຊີຍ ຈົນເຖິງປັດຈຸບັນນີ້ ດັ່ງທີ່ທ່ານຈັນທະຈອນ ຢືນຢັນວ່າ ກ່ອນໜ້ານີ້ ທ່ານຄຳສຸກ ບຸນຍະວົງ ສະມາຊິກສະພາແຫ່ງຊາດລາວ ຈາກແຂວງຜົ້ງສາລີ ຢືນຢັນວ່າໂຄງການກໍ່ສ້າງທາງລົດໄຟລາວ-ຈີນ ທີ່ກຳລັງດຳເນີນການກໍ່ສ້າງ ໃນປັດຈຸບັນ ຈະຕ້ອງນຳໃຊ້ແຮງງານຫຼາຍກວ່າ 30,000 ຄົນ ໂດຍການດຳເນີນງານ ໃນເວລານີ້ ກໍໄດ້ມີການວ່າຈ້າງແຮງງານຈາກຈີນ ເຂົ້າມາໃນລາວແລ້ວ ເກືອບ 20,000 ຄົນ ໂດຍໃນຈຳນວນນີ້ບໍ່ຮວມແຮງງານລາວ 2,000 ກວ່າຄົນ ທີ່ຖືກວ່າຈ້າງ ໃນພາກສ່ວນອື່ນ ທີ່ບໍ່ມີສ່ວນກ່ຽວຂ້ອງໂດຍຕົງ ໃນການສ້າງທາງລົດໄຟ ແຕ່ຢ່າງໃດ ຈຶ່ງເຮັດໃຫ້ສົງໄສວ່າ ດ້ວຍສາເຫດໃດ ຈຶ່ງບໍ່ມີການຈ້າງແຮງງານລາວ ເຂົ້າໄປມີສ່ວນຮ່ວມໃນໂຄງການກໍ່ສ້າງ ທາງລົດໄຟລາວ-ຈີນ ດັ່ງທີີ່ທ່ານຄຳສຸກຢືນຢັນຕໍ່ກອງປະຊຸມສະໄໝສາມັນຄັ້ງທີ 6 ຂອງສະພາແຫ່ງຊາດລາວເມື່ອທ້າຍເດືອນທັນວາ 2018 ທີ່ຜ່ານມາວ່າ ທາງດ້ານທ່ານບຸນທອງ ຈິດມະນີ ຮອງນາຍົກລັດຖະມົນຕີ ໄດ້ຖະແຫຼງໃນໂອກາດ ທີ່ໄດ້ເດີນທາງໄປກວດກາໂຄງການກໍ່ສ້າງ ທາງລົດໄຟລາວ-ຈີນຮ່ວມກັບທ່ານຈ້າວ ເລີຈີ ປະທານຄະນະກວດກາລະບຽບວິໄນ ສູນກາງພັກຄອມມຸຍນິດຈີນ ທີ່ແຂວງ ຫຼວງພະບາງ ໃນເດືອນກັນຍາ 2018 ຜ່ານມາວ່າ ການກໍ່ສ້າງທາງລົດໄຟ ໄດ້ຄືບໜ້າ ແລ້ວ 40 ເປີເຊັນ ຂອງແຜນການແລະການຈັດຕັ້ງປະຕິບັດ ຍັງໄດ້ດຳເນີນໄປ ຢ່າງ ຮຽບຮ້ອຍໃນທຸກໆດ້ານອີກດ້ວຍ ທັງນີ້ ຄະນະຄຸ້ມຄອງໂຄງການກໍ່ສ້າງ ທາງລົດໄຟລາວ-ຈີນ ໄດ້ສົ່ງມອບທີ່ດິນໃຫ້ກັບ ບໍລິສັດ ຜູ້ຮັບເໝົາຈາກຈີນ ໄດ້ແລ້ວ 84 ເປີເຊັນ ຂອງພື້ນທີ່ທັງໝົດ ຈຶ່ງຍັງເຫຼືອ 16 ເປີເຊັນ ທີ່ຈະຕ້ອງເຈລະຈາ ເພື່ອສົ່ງມອບທີ່ດິນຢ່າງຄົບຖ້ວນຕໍ່ໄປ ໂດຍການກໍ່ສ້າງ ທາງລົດໄຟລາວ-ຈີນ ກະທົບຕໍ່ປະຊາຊົນ 4,411 ຄອບຄົວ ໃນ 13 ເມືອງ ທີ່ແຂວງ ຫຼວງນ້ຳທາອຸດົມໄຊ ຫຼວງພະບາງ ວຽງຈັນ ແລະນະຄອນວຽງຈັນ ມີທີ່ດິນຖືກກະທົບ 3,832 ເຮັກຕາ ສິ່ງປຸກສ້າງ 3,346 ຫຼັງ ຕົ້ນໄມ້ຕ່າງໆ ແລະໄມ້ກິນໝາກ ກວ່າ 9 ແສນຕົ້ນ ໂດຍຄ່າຊົດເຊີຍທີ່ດິນ ມີຕັ້ງແຕ່ 11,000 – 137,000 ກີບ ຕໍ່ຕາແມັດ ຊຶ່ງກຸ່ມແລກປ່ຽນ ຂໍ້ມູນດ້ານທີ່ດິນລະບຸວ່າເປັນການຊົດເຊີຍທີ່ຕ່ຳກວ່າຄວາມເປັນຈິງ